שיחה:מצד חצבה

message: הערך עוסק באתר הידוע בכל מפה ואנציקלופדיה בשם "עין חצבה" (שם מעוברת מ"עין ח'וּצוּבּ" בערבית), ועל שמו נקרא גם המושב הסמוך. הביטוי "תמר המקראית" מטעה, משום שאינו מוכר כשם מקום, והאסוציאציה הראשונה העולה ממנו היא של אישה - תמר (בת דוד) או תמר (אשת ער), אם השושלת. גם זיהוי המקום נותר בגדר השערה, מבוססת ככל שתהיה, ועל המקום הקרוי תמר בכמה מקומות במקרא לא ידוע כמעט דבר, מלבד הקשרים מרחביים של דרום נחלת יהודה. 
לדעתי הערך צריך להיקרא "עין חצבה" (הוא קדם למושב והמושב קרוי על שמו), וערך המושב צריך להיות עין חצבה (מושב). ו"תמר המקראית" יכול להיות דף הפניה לכל היותר. אמנון שביט • שיחה 00:10, 10 ביולי 2009 (IDT)
replies: text: אני מסכים שהשם הנוכחי עשוי להיות מבלבל, אבל למיטב הבנתי השם "עין חצבה" הוא שגוי, ואם הוא מופיע במפות הרי שמדובר במפות ישנות (לפני זיהוי המקום עם תמר המקראית) או סתם לא עדכניות. לכן אני מציע לקרוא לערך תמר (ישוב מקראי). אני יכול לנסות למצוא מקורות לגבי זיהוי המקום עם תמר המקראית, אם יש לך ענין בכך. על כל פנים אין מושב בשם עין חצבה, אני מניח שאתה מתכוון לחצבה. --צביקה ב - שיחה 20:24, 10 ביולי 2009 (IDT)
replies: text: :א. יש שני מושבים, חצבה ועין חצבה, שניהם קרויים על שם אתר זה.

text: :ב. מפת סימון שבילים מ-2004 ו"אנציקלופדיה מפה" מ-2000 אינן כל כך ישנות. לפי המקור שמצוין ב"לקריאה נוספת" בערך, הוא פורסם כבר ב-1996, כך שאילו זה היה הופך לשם המקום הרשמי, הוא היה אמור להופיע בהן כבר.

text: :ג. קטונתי מלחלוק על פרופ' אהרוני וממשיכי דרכו והצעתי לא נובעת מהטלת ספק במסקנותיהם (אבל תמיד טוב לציין מקורות - אם יש לך הוסף אותם), אלא מכך שנהוג בוויקיפדיה לתת שמות לערכי מקומות על פי השם המוכר יותר שלהם ולאו דווקא על פי המקום הקדום שהם מזוהים עימו (ראה למשל ח'ירבת אל-חמאם, תל אל פול, תל גודד ועוד). קריאת ערך בשם מקום מקראי מוצדקת במקרה של זיהוי ודאי וכאשר יש מה לכתוב על היישוב המקראי ולא על התל הארכאולוגי. במקרה הנוכחי, על תמר המקראית כמעט לא ידוע דבר (אפילו לא אם שני המקומות שהיא נזכרת בהן, מלכים א' ט' 18 ויחזקאל מ"ז 19, מדברים על אותו מקום). התל, לעומת זאת, כולל גם ממצאים נבטיים, רומיים וערביים, והאתר כולו ידוע בזכות המעיין ועץ השיזף הזקן שבו לא פחות מאשר בזכות עתיקותיו.

text: :אני מציע שנחכה לדעות נוספות, אין צורך להיחפז. בברכה, אמנון שביט • שיחה 10:12, 11 ביולי 2009 (IDT)
replies: text: ::אני לא מכירה את האתר, אבל כאשר ראיתי את ההפניה לערך בשם תמר המקראית הייתי בטוחה שהערך מתייחס לתמר אשת ער. מכל מקום כאשר כותבים על אתר, שם הערך צריך להיות על פי השם המקובל ולא על פי שם שהינו השערה בלבד . Hanay - שיחה 21:35, 12 ביולי 2009 (IDT)
replies: text: :::מסכים שהשם הנוכחי רע. אביעדוס • שיחה 22:34, 12 ביולי 2009 (IDT)
replies: text: ::::אוקיי, השתכנעתי. אני מסכים להצעתו של אמנון לפיה הערך על המושב עין חצבה יעבור לעין חצבה (מושב) ואילו ערך זה יעבור לעין חצבה. ביצעתי את השלב הראשון; השלב השני דורש מפעיל מערכת, והשארתי בקשה לכך. מקווה שעשיתי הכל לפי הנהלים. --צביקה ב - שיחה 13:53, 15 ביולי 2009 (IDT)
thread_title:  שם הערך 

message: לא היה זה יאשיהו אחרון מלכי יהודה אלא צדקיהו, אשר מלך ברבע הראשון של המאה השישית לפסה"נ, עד החורבן בידי הבבלים. אריאל, 03:14, 3 בפברואר 2010 (IST)77.126.246.16
thread_title:  מבנה 

message: קראתי את הדיון והבנתי שכבר עברו על כל השיקולים, רק רציתי לשאול אם יש איזה כלל ויקיפדי להעדיף מקום קדום על פני מקום קיים (כלומר שהדבר הראשון שרואים זה את האתר הקדום וממנו יש הפנייה לאתר הקיים) • אור שפירא • שיחה • תרומות • כ"ה באב ה'תשע"ב • 11:06, 13 באוגוסט 2012 (IDT)
thread_title:  [[עין חצבה (מושב)]] 

message: במקור המקראי עצמו יש קריא וכתיב, תמר||תדמור. אם אני מבינה את זה נכון מבחינה לשונית אם זה תמר זה אמור להיות עם דגש במ', רחוק מהמשמעות הרגילה שלנו היום של המילה תמר. בכל אופן שווה לבדוק מה זה התדמור הזה.• אור שפירא • שיחה • תרומות • כ"ה באב ה'תשע"ב • 11:14, 13 באוגוסט 2012 (IDT)
thread_title:  תדמור 

message: אני מציעה לשנות את שם הערך למצד חצבה. זה השם לפי השילוט במקום והערך עוסק במצד ולא במעיין. השם הנוכחי מבלבל. חנה Hanay • שיחה • מיזם אוניברסיטת חיפה יצא לדרך 23:39, 22 בינואר 2013 (IST)
replies: text: נכון מאד. ליאור पॣ • י"ב בשבט ה'תשע"ג • 13:20, 23 בינואר 2013 (IST)
replies: text: :תוקן חנה Hanay • שיחה • מיזם אוניברסיטת חיפה יצא לדרך 22:47, 28 בינואר 2013 (IST)
thread_title:  שינוי שם - מצד חצבה